open-index/open-wikipedia-markdown huggingface dataset:
Νικόλαος Τσάκος

Ο **Νικόλαος Τσάκος** (Αθήνα, 1963) είναι Έλληνας εφοπλιστής. Είναι ιδρυτής, πρόεδρος και διευθύνων σύμβουλος της "Tsakos Energy Navigation (TEN) Limited".

## Βιογραφικά Στοιχεία
Ο Νικόλας Τσάκος προέρχεται από μια παραδοσιακή ναυτιλιακή οικογένεια με καταγωγή από το νησί της Χίου, συγκεκριμένα από τα Καρδάμυλα. Είναι γιος του καπετάνιου και εφοπλιστή Παναγιώτη Τσάκου. Εργάζεται στο ναυτιλιακό κλάδο από το 1981 και έχει περάσει συνολικά δύο χρόνια στη θάλασσα. Από το 1982 έως το 1985, διετέλεσε Διευθυντής Ναυτιλίας και Operations της Tsakos Shipping & Trading Ltd στις ΗΠΑ, με έμφαση στον τομέα της υπεράκτιας παραγωγής ενέργειας στην Κεντρική Αμερική και τις ΗΠΑ.

Έλαβε πτυχίο BA στα Οικονομικά και τις Πολιτικές Επιστήμες από το Πανεπιστήμιο Columbia της Νέας Υόρκης το 1985 και το μεταπτυχιακό του Masters στη Ναυτιλία και τα Οικονομικά από το Business School του Πανεπιστημίου "City" του Λονδίνου, το 1987. Ο Νικόλας Τσάκος υπηρέτησε ως αξιωματικός στο Ελληνικό Ναυτικό το 1988. Είναι παντρεμένος με τη σχεδιάστρια μόδας Σίλια Κριθαριώτη και έχουν τρία παιδιά.

## Επαγγελματική Σταδιοδρομία
Η ΤEN, η εταιρεία που ίδρυσε, εισήχθη αρχικά στη νορβηγική χρηματιστηριακή αγορά, Όσλο Bors, το 1993 και είναι εισηγμένη στο Χρηματιστήριο της Νέας Υόρκης (με NYSE σύμβολο: TNP) από τον Μάρτιο του 2002. Τον Δεκέμβρη του 2015 η ΤΕΝ είχε υπό την ιδιοκτησία και διαχείρισή της έναν στόλο από 48 δεξαμενόπλοια μεταφοράς προϊόντων του πετρελαίου και αργού πετρελαίου ναυλωμένα σε εθνικές, μεγάλες και άλλες ανεξάρτητες πετρελαϊκές εταιρείες και διυλιστήρια με ναυλοσύμφωνα μακροπρόθεσμα, μεσοπρόθεσμα και βραχυπρόθεσμα, συμπεριλαμβανομένου και ενός πλοίου μεταφοράς Υγροποιημένου Φυσικού Αερίου (με έτος κατασκευής το 2007) και δύο δεξαμενόπλοια τύπου "DP2 shuttle suezmax" (με έτος κατασκευής το 2013). Τον Μάιο του 2019 υπέγραψε, μέσω του Ομίλου Τσάκος, υπέρ της εκστρατείας του εφοπλιστή Philippe Louis-Dreyfus που επιζητεί την θέσπιση ανώτατων ορίων μέσης ετήσιας ταχύτητας για τα containerships, ώστε να μπορούν να μεταφέρουν ευπαθή αγαθά ταχύτερα όταν χρειάζεται, και ορίων απόλυτης μέγιστης ταχύτητας για τα υπόλοιπα είδη πλοίων, κάτι που θα οδηγήσει στη μείωση των εκπομπών αερίων του θερμοκηπίου.

Η εταιρεία του την τελευταία εικοσαετία έχει καταγράψει κερδοφορία 2,3 δις ευρώ.

Το 2023 κατατάχθηκε στην 73η θέση της Lloyd's List, στην οποία συμπεριλαμβάνεται από το 2012.

Έχει διατελέσει πρόεδρος της Διεθνούς Ένωσης Πλοιοκτητών Δεξαμενοπλοίων (INTERTANKO).

## Φιλανθρωπικές δράσεις
Ο Νικόλας Τσάκος, είναι ο συνιδρυτής, μαζί με τον Καπετάνιο Παναγιώτη Ν. Τσάκο, του ιδρύματος "Μαρία Τσάκου" (το όνομα της αποβιώσασας αδελφής του), μιας φιλανθρωπικής οργάνωσης για την ευημερία και την εκπαίδευση των νέων ταλαντούχων ανδρών και γυναικών, με έμφαση στις θαλάσσιες μελέτες και παράδοση.

## Παραπομπές


Κατηγορία:Έλληνες εφοπλιστές
Φράνκι Ντάρο

Ο **Φράνκι Ντάρο** (*Frankie Darro*, 22 Δεκεμβρίου 1917 - 25 Δεκεμβρίου 1976) ήταν Αμερικανός ηθοποιός και κασκαντέρ. Την καριέρα του την ξεκίνησε από την παιδική ηλικία, σε βουβές ταινίες, κάνοντάς το ντεμπούτο του σε ηλικία μόλις 6 ετών, και σταδιακά απέκτησε κάποιους κύριους ρόλους, κυρίως σε ταινίες δραματικές, γουέστερν, περιπέτειες και κωμωδίες, αργότερα, όμως, έγινε καρατερίστας και ηθοποιός φωνής. Είναι γνωστός για τον ρόλο του στην ταινία *[[Πινόκιο (ταινία, 1940)|Πινόκιο]]*, του 1940, ως ο φίλος του πρωταγωνιστή Λάμπογουϊκ.

## Παραπομπές


## Εξωτερικοί σύνδεσμοι
* 
* 
* [Frankie Darro](http://www.searchmytrash.com/articles/frankiedarro(10-05).shtml) - Biography on (re)Search my Trash
* Frankie Darro Homepage 
* "Frankie Darro" in the *[[New York Times]]*
* Tough Kid: The Life and Films of Frankie Darro

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Ίσλινγκτον Νορθ (εκλογική περιφέρεια Κοινοβουλίου του Ηνωμένου Βασιλείου)

thumb|right
Το **Ίσλινγκτον Νορθ** ή Βόρειο Ίσλινγκτον (Αγγλ. Islington North) είναι εκλογική περιφέρεια της Βουλής των Κοινοτήτων του Ηνωμένου Βασιλείου. Η εκλογική περιφέρεια αυτή εκτείνεται και περιλαμβάνει κυρίως το βόρειο τμήμα του Δήμου του Ίσλινγκτον στο Μείζον Λονδίνο. Όπως όλες οι βρετανικές κοινοβουλευτικές περιφέρειες εκλέγει έναν βουλευτή. Από το 1983 έως σήμερα, τοπικός βουλευτής είναι ο Τζέρεμι Κόρμπιν, ο οποίος εκλέγεται με το Εργατικό Κόμμα και από τον Σεπτέμβριο του 2015 είναι ο ηγέτης του Κόμματος αυτού και, συνεπώς, της βρετανικής αξιωματικής αντιπολίτευσης.

## Βουλευτές

Εξελέγησαν σε αναπληρωματική εκλογή (κατόπιν θανάτου ή παραίτησης) και όχι σε γενικές εκλογές.

## Εκλογές
Γενικές Εκλογές 2015

## Παραπομπές


Ισλινγκτον Νορθ
Outcast

***Outcast*** είναι ο τίτλος του όγδοου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 22 Ιουλίου 1997 μέσω της δισκογραφικής εταιρείας "GUN Records".

Με αυτό το άλμπουμ, οι Kreator εισήγαγαν industrial και gothic στοιχεία στον ήχο τους. Στο συγκρότημα επέστρεψε ο ντράμερ Γιούργκεν "Ventor" Ρέιλ, ενώ ο κιθαρίστας Τόμι Βέτερλι αντικατέστησε τον Φρανκ Γκόστζικ.

Οι κριτικές για τον δίσκο υπήρξαν μέτριες, με το "Allmusic" να το βαθμολογεί με 2,5 / 5 αστέρια, το "Sputnik Music" με μέσο όρο βαθμολογιών 2,8 / 5 και το "Metal Archives" με 58%.

## Τραγούδια του δίσκου
#"Leave This World Behind" (Petrozza) - 3:29
#"Phobia" (Petrozza) - 3:22
#"Forever" (Petrozza) - 2:52
#"Black Sunrise" (Petrozza) - 4:33
#"Nonconformist" (Petrozza) - 3:15
#"Enemy Unseen" (Petrozza) - 3:21
#"Outcast" (Petrozza) - 4:54
#"Stronger than Before" (Petrozza, Tommy Vetterli, Christian Giesler) - 3:17
#"Ruin of Life" (Petrozza) - 3:53
#"Whatever It May Take" (Petrozza, Vetterli, Giesler) - 3:47
#"Alive Again" (Petrozza) - 3:47
#"Against the Rest" (Petrozza) - 2:39
#"A Better Tomorrow" (Petrozza) - 4:13
#"As We Watch the West" (*μόνο στην ιαπωνική έκδοση*) - 4:57

## Θέσεις τσαρτ
***Outcast*** *(άλμπουμ)*

***Επίσημη κυκλοφορία: [[22 Ιουλίου]] [[1997]]***

## Τα μέλη των Kreator
Οι μουσικοί οι οποίοι ηχογράφησαν το "*Outcast*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Τόμι Βέτερλι** - κιθάρα
* **Κρίστιαν Γκίσλερ** - μπάσο
* **[[Γιούργκεν Ρέιλ|Γιούργκεν "Ventor" Ρέιλ]]** - τύμπανα

## Παραπομπές


## Πηγές
* Outcast - Kreator | Songs, Reviews, Credits | AllMusic
* Kreator - Outcast (album review ) | Sputnikmusic
* Kreator - Outcast - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1997
Γεώργιος Ηγουμενάκης

Ο **Γεώργιος Κ. Ηγουμενάκης**  (26 Αυγούστου 1895 –  27 Δεκεμβρίου 1983) ήταν Έλληνας δερματολόγος και ο πρώτος που περιέγραψε το Σημείο Ηγουμενάκη.

## Σταδιοδρομία
### Ιατρική σταδιοδρομία
Γεννήθηκε το 1895 στο Καστέλι του Ηρακλείου και εισήχθη στην Ιατρική Σχολή του Πανεπιστημίου Αθηνών μετά το πέρας των γυμνασιακών του σπουδών στο Ηράκλειο.

Ειδικεύτηκε στη δερματολογία - αφροδισιολογία και συνέχισε τις σπουδές του στο πλευρό του διάσημου συφιλιδολόγου Γκαστόν Μιλιάν, στο νοσοκομείο Σεν Λουί. Επιστρέφοντας στην Ελλάδα το 1924 εργάστηκε ως ιδιώτης γιατρός στην Αθήνα. Για ένα διάστημα ήταν γιατρός στο Νοσοκομείο Συγγρού. Επεδίωξε να ακολουθήσει και ακαδημαϊκή σταδιοδρομία στο ΕΚΠΑ, όμως αυτό δεν επιτεύχθηκε, πιθανότατα λόγω της διαμάχης ανάμεσα σε καθηγητές της Ιατρικής Σχολής των Αθηνών.

Το 1927 περιέγραψε πρώτος τη μονομερή διόγκωση στο στερνικό άκρο της δεξιάς κλείδας, σε άτομα που πάσχουν από όψιμη συγγενή σύφιλη. Αυτή έγινε γνωστή ως Σημείο Ηγουμενάκη (ή Σημείο της Κλειδός).

Ανέλαβε διευθυντής του Δερματολογικού και του Τμήματος Αφροδισίων Νοσημάτων στον «Ευαγγελισμό».

### Πολιτική σταδιοδρομία
Η πολιτική του σταδιοδρομία ξεκίνησε με την εκλογή του ως δημοτικού συμβούλου στο Δήμο Αθηναίων, το 1946.

Εξελέγη βουλευτής Ηρακλείου το 1964 με την Ένωση Κέντρου.

Υπήρξε ένας από τους αποστάτες (αποχωρήσαντες από την Ένωση Κέντρου) μετά τα Ιουλιανά του 1965.

Υπηρέτησε ως υπουργός και στις κυβερνήσεις που σχηματίστηκαν μετά την Αποστασία του 1965. Στην κυβέρνηση Νόβα (20 Ιουλίου - 4 Αυγούστου 1965) ήταν υπουργός Υγιεινής και στην κυβέρνηση Στεφανόπουλου υπουργός Άνευ Χαρτοφυλακίου από τις 11 Μαΐου 1966 ως τις 22 Δεκεμβρίου 1966.

Το 1977 επιχείρησε ανεπιτυχή επάνοδο στην πολιτική, όμως απέτυχε να εκλεγεί βουλευτής με το Κόμμα Νεοφιλελευθέρων.

Απεβίωσε στην Αθήνα το 1983.

## Οικογένεια
Γιος του είναι ο Κωνσταντίνος Ηγουμενάκης, δερματολόγος και συνταξιούχος καθηγητής δερματολογίας του Πανεπιστημίου Αθηνών.

## Παραπομπές


Κατηγορία:Έλληνες δερματολόγοι
Κατηγορία:Έλληνες υπουργοί Υγιεινής
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Ηρακλείου
Κατηγορία:Έλληνες υπουργοί Άνευ Χαρτοφυλακίου
Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες αφροδισιολόγοι
Ιωσήφ Βουρδουμπάς

Ο **Ιωσήφ Χατζή Ρούσου Βουρδουμπάς** (1817 - 29 Οκτωβρίου 1906) ήταν Κρητικός αγωνιστής από τον Άσκυφο Σφακίων. Διετέλεσε αρχηγός και πληρεξούσιος Σφακίων σε όλες τις επαναστατικές συνελεύσεις.

## Βιογραφία
Γεννήθηκε το 1817  και ήταν γιος του Ρούσου Βουρδουμπά, αγωνιστή του 1821. Ο ίδιος ο Σήφης ήταν οπλαρχηγός, πρόεδρος της προσωρινής συνέλευσης της Κρήτης πριν την Κρητική Επανάσταση του 1866 και στην επανάσταση του 1878 εξελέγη αντιπρόεδρος της συνέλευσης στην Αργυρούπολη, όπου ζητήθηκε από τις Μεγάλες Δυνάμεις να ενωθεί η Κρήτη με την Ελλάδα.

Απεβίωσε στις 29 Οκτωβρίου 1906 και η ταφή του έγινε στο Γετίμ Μετόχι, που ήταν περιουσία των προγόνων του ήδη από το 1835.

## Οικογένεια
Ο Βουρδουμπάς κληρονόμησε από τον πατέρα του μεγάλη περιουσία. Παντρεύτηκε με την Άννα Βολουδάκη και απέκτησε 3 κόρες, τη Χρυσή Παπαδοπέτρου, τη Μαρία Λυκάκη και την Αθηνά Μανουσέλη, και 2 γιους, το Ρούσσο (που διακρίθηκε ως Μακεδονομάχος) και τον Ιωάννη.

## Παραπομπές


## Εξωτερικοί σύνδεσμοι
* Φωτογραφία σε ταχυδρομική κάρτα.

Κατηγορία:Κρητικοί οπλαρχηγοί
Ουίτνεϋ (εκλογική περιφέρεια Κοινοβουλίου του Ηνωμένου Βασιλείου)

thumb|right
thumb|right
Το **Ουίτνεϋ** (Αγγλ: ***Witney***) είναι εκλογική περιφέρεια της Βουλής των Κοινοτήτων στο Ηνωμένο Βασίλειο. Βρίσκεται στην κομητεία του Όξφορντσαϊρ και δυτικά της πόλης της Οξφόρδης. Όπως όλες οι κοινοβουλευτικές περιφέρεις της Βρετανίας είναι μονοεδρική και από το 2001 εκλέγει τον Ντέιβιντ Κάμερον, πρώην ηγέτη του Συντηρητικού Κόμματος και πρώην Πρωθυπουργό. Ο Ντέιβιντ Κάμερον παραιτήθηκε από βουλευτής στις 12 Σεπτεμβρίου 2016 αφού είχε εγκαταλείψει το πρωθυπουργικό αξίωμα.http://www.kathimerini.gr/874455/article/epikairothta/kosmos/paraiteitai-apo-voyleyths-o-nt-kameron Θα διεξαχθεί αναπληρωματική εκλογή για να οριστεί ο διάδοχος βουλευτής του Ουίτνεϋ.

## Βουλευτές

## Εκλογές
Γενικές εκλογές 2015

## Παραπομπές


Κατηγορία:Εκλογικές περιφέρειες Κοινοβουλίου του Ηνωμένου Βασιλείου
Τζέιμς Μέρεντιθ

Ο **Τζέιμς Μέρεντιθ** (*James Howard Meredith*, 25 Ιουνίου 1933) είναι Αμερικανός ακτιβιστής, συγγραφέας, πολιτικός σύμβουλος και βετεράνος της πολεμικής αεροπορίας.

## Η ζωή του
Το 1962, μετά από αγώνα οκτώ χρόνων να γίνει δεκτός στο Πανεπιστήμιο του Μισισιπή, ο μαύρος βετεράνος της πολεμικής αεροπορίας των Η.Π.Α. Τζέιμς Μέρεντιθ δικαιώθηκε όταν το ομοσπονδιακό δικαστήριο αποφάσισε ότι το πανεπιστήμιο του Μισισιπή ήταν υποχρεωμένο να τον δεχτεί ως φοιτητή. Η υπόθεση του Τζέιμς Μέρεντιθ ήταν μία από τις υποθέσεις που συγκλόνισαν τον κόσμο, όταν επιχείρησε να εγγραφεί στο πανεπιστήμιο αλλά βρέθηκε αντιμέτωπος με εξαγριωμένους λευκούς φοιτητές και υπέρμαχους των χωριστών σχολείων (segregationists) που, με την υποστήριξη του κυβερνήτη Ρος Μπάρνετ, του έκλειναν το δρόμο ενώ έφεραν όπλα και αυτοσχέδια εκρηκτικά. Το γεγονός προκάλεσε την κινητοποίηση χιλιάδων μαύρων, Λατινοαμερικανών και λευκών αντιρατσιστών, οι οποίοι συγκρότησαν διαδήλωση. Δύο άνθρωποι σκοτώθηκαν και 75 τραυματίστηκαν σε ταραχές που εκδηλώθηκαν την 1η Οκτωβρίου του 1962.

Τελικά, ο Τζέιμς Μέρεντιθ έγινε ο πρώτος μαύρος που φοίτησε στο Πανεπιστήμιο του Μισισιπή, ενώ αργότερα πρωταγωνίστησε στον αγώνα για τα δικαιώματα των Αφροαμερικανών. 

Οι συνεχιζόμενες φυλετικές συγκρούσεις στις Ηνωμένες Πολιτείες και η αδυναμία του ειρηνικού κινήματος υπέρ των πολιτικών δικαιωμάτων των μαύρων να επιβάλει την εξίσωση λευκών-μαύρων, παρά τα νομοθετικά μέτρα της κυβέρνησης Λίντον Τζόνσον κατά των φυλετικών διακρίσεων, οδήγησε σε όξυνση του προβλήματος του ρατσισμού κατά τη διάρκεια του 1966. Μετά τη δολοφονία του ηγέτη των μαύρων Μάλκολμ Χ το 1965, στις 7 Ιουνίου του 1966, επιχειρήθηκε η δολοφονία και του Τζέιμς Μέρεντιθ στο Χερνάντο του Μισισιπή. Ο Μέρεντιθ, ο οποίος τη στιγμή της δολοφονικής απόπειρας κρατούσε τη Βίβλο και πορευόταν στους επαρχιακούς δρόμους της πολιτείας κηρύττοντας το φιλειρηνικό μήνυμά του, διασώθηκε ως εκ θαύματος, καθώς πυροβολήθηκε στην πλάτη και στα πόδια. Η φωτογραφία που τράβηξε ο Τζακ Τορνέλ με τον Τζέιμς Μέρεντιθ να σφαδάζει από τον πόνο καθώς σέρνεται στο δρόμο, του απέφερε βραβείο Πούλιτζερ το 1967. 
## Παραπομπές

## Εξωτερικοί σύνδεσμοι

*Ο Μισισιπής καίγεται Ελευθεροτυπία

Κατηγορία:Ιστορία των αφροαμερικανικών πολιτικών δικαιωμάτων
Κατηγορία:Αμερικανοί ακτιβιστές
Δημήτριος Κάκκαβος

Ο **Δημήτριος Κάκκαβος** του Νικολάου (και Κάκαβος,  1870 - 2 Μαρτίου 1960) ήταν Έλληνας στρατιωτικός και μετά την αποστρατεία του πολιτευτής. Υπηρέτησε ως βουλευτής Θεσσαλονίκης και ως αντιπρόεδρος της Βουλής.

## Βιογραφία
Γεννήθηκε στα Φιλιατρά (γιος συμβολαιογράφου) και ακολούθησε λαμπρή στρατιωτική σταδιοδρομία.
Σπούδασε στη Στρατιωτική Σχολή Ευελπίδων και υπηρέτησε στη Χαρτογραφική Υπηρεσία μαζί με το συμμαθητή του, Παύλο Μελά.

## Δράση στη Μακεδονία
Από το 1904 ως το 1907 με το ψευδώνυμο Ζώης, υπηρέτησε στο Προξενείο της Θεσσαλονίκης, ως συνεργάτης του Προξένου Κορομηλά. Με τον τρόπο αυτό οργάνωσε τον Μακεδονικό Αγώνα ενώ πολέμησε και στους άλλους πολέμους. Από το 1920 ως την κατάρρευση του Μικρασιατικού Μετώπου ήταν Φρούραρχος Θεσσαλονίκης. Αποστρατεύτηκε με το βαθμό του Αντιστρατήγου.

### Πολιτική σταδιοδρομία
Εξελέγη βουλευτής Θεσσαλονίκης με το Κόμμα Ελευθεροφρόνων το 1926 και με το Λαϊκόν Κόμμα το 1935 και υπηρέτησε ως αντιπρόεδρος της Βουλής από το 1927 ως το 1928. Ήταν επίσης από το 1939 ως το 1952 οργανωτής και διευθυντής του Οργανισμού Υδρεύσεως Θεσσαλονίκης (ΟΥΘ).

### Θάνατος
Απεβίωσε σε ηλικία 90 ετών στη Θεσσαλονίκη, το 1960 και κηδεύτηκε με δημόσια δαπάνη.

### Βιβλία
Ο Κάκκαβος άφησε απομνημονεύματα.

*"Απομνημονεύματα (μακεδονικός αγών)", Εταιρεία Μακεδονικών Σπουδών (2007)
*"Μακεδονικός αγών και μακεδόνες αρχηγοί", Εταιρεία Μακεδονικών Σπουδών (2007)

## Παραπομπές


Κατηγορία:Βουλευτές Θεσσαλονίκης
Κατηγορία:Αντιπρόεδροι της Βουλής των Ελλήνων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με το Κόμμα των Ελευθεροφρόνων
Resident Evil

Το ***Resident Evil***, γνωστό και ως ***Biohazard***  (ιαπωνικά: バイオハザード, Χέπμπορν: *Baiohazādo*) στην Ιαπωνία, είναι franchise που δημιουργήθηκε από τον Σίντζι Μικάμι και ανήκει στην εταιρία βιντεοπαιχνιδιών Capcom. Αποτελείται κυρίως από βιντεοπαιχνίδια δράσης και επιβίωσης τρόμου, ενώ επίσης περιλαμβάνει κόμικ, νουβέλες και γραφικές νουβέλες, μία σειρά live-action ταινιών, sequel ταινίες κινουμένων σχεδίων και φιγούρες δράσης. Το βασικό σκηνικό των παιχνιδιών της σειράς περιλαμβάνει σε διάφορους χαρακτήρες στους ρόλους τους ως επιζώντες σε καταστάσεις ξεσπασμάτων ζόμπι και άλλων τεράτων, αρχικά λόγω της ελευθέρωσης του t-virus, ενός βιολογικού όπλου που δημιουργήθηκε από τη φανταστική Umbrella Corporation.

Το πρώτο παιχνίδι της σειράς με το ίδιο όνομα κυκλοφόρησε το 1996 ως ένα παιχνίδι επιβίωσης τρόμου, αλλά η σειρά έχει επεκταθεί και σε άλλα είδη. Γενικότερα, είναι ένα μείγμα δράσης και τρόμου, εξερεύνησης και επίλυσης γρίφων. Ωστόσο, από το *[[Resident Evil 4]]* και έπειτα η κάμερα του παιχνιδιού μεταφέρθηκε στον ώμο και η σειρά κατευθύνθηκε και σε άλλα είδη παιχνιδιών, όπως δράσης και βολών, δίνοντας μεγαλύτερη βάση στα όπλα και την αναβάθμισή τους, παρά στα παζλ. Μέχρι το 2015, η σειρά έχει πουλήσει 61 εκατομμύρια κομμάτια παγκοσμίως. Έχει γίνει μεγαλύτερο franchise της Capcom, όσον αφορά τις πωλήσεις, και έκανε ευρύτερα γνωστό το είδος της επιβίωσης τρόμου, το οποίο είχε ήδη επηρεαστεί από προηγούμενες προσπάθειες όπως το *[[Sweet Home]]* (παιχνίδι πάλι της Capcom) και τη σειρά *[[Alone in the Dark]]*.

Η σειρά έχει σημειώσει εμπορική και κριτική επιτυχία, κυρίως για τα πρώτα παιχνίδια της, αλλά και επιδοκιμασία για τα πιο πρόσφατα.

Στις 24 Ιανουαρίου του 2017 κυκλοφόρησε το *[[Resident Evil VII]]* και στις 25 Ιανουαρίου του 2019 το remake του *[[Resident Evil 2]]*, με τον ίδιο τίτλο.

## Παιχνίδια

## Υποδοχή
Τα περισσότερα παιχνίδια της κύριας σειράς έχουν δεχθεί θετικές κριτικές λόγω των στοιχείων τρόμου, επίλυσης γρίφων και δράσης. Κάποια από αυτά, κυρίως το πρώτο ''Resident Evil'', το *[[Resident Evil 2]]* και το *[[Resident Evil 4]]* έχουν χαρακτηριστεί πολλές φορές ως Παιχνίδια της Χρονιάς και συχνά τοποθετούνται σε λίστες με τα καλύτερα βιντεοπαιχνίδια που έχουν γίνει ποτέ.

Το 2012, το Complex τοποθέτησε το *Resident Evil* στη θέση 22 της λίστας με τις καλύτερες σειρές βιντεοπαιχνιδιών. Την ίδια χρονιά, το G4tv το αποκάλεσε "μία από τις πιο επιτυχημένες σειρές στην ιστορία του gaming". Η σειρά έχει πουλήσει 66 εκατομμύρια κομμάτια μέχρι τις 30 Σεπτεμβρίου του 2015.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Βιντεοπαιχνίδια Resident Evil
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια με ζόμπι
Κατηγορία:Βιντεοπαιχνίδια που έγιναν κόμικς
Κατηγορία:Βιντεοπαιχνίδια που έγιναν μυθιστορήματα
Κατηγορία:Βιντεοπαιχνίδια που έγιναν ταινίες
Κατηγορία:Βιντεοπαιχνίδια της Capcom
Κατηγορία:Τρομοκρατία στη μυθοπλασία
Κατηγορία:Biopunk βιντεοπαιχνίδια
Κόρεϊ Μπριούερ

Ο **Κόρεϊ Μπριούερ**, γεννημένος στις 2 Ιανουαρίου 1975 στο δυτικό Μέμφις του Αρκάνσας, είναι πρώην επαγγελματίας καλαθοσφαιριστής. Έχει ύψος 1,88 μέτρα και αγωνιζόταν στη θέση του point guard.

## Καριέρα
Ο Μπριούερ έπαιξε μπάσκετ στο λύκειο της γενέτειρας του και στην συνέχεια φοίτησε στο κολέγιο Ναβάρο Τζούνιορ την σεζόν 1994-95, στο κολέγιο Καρλ Άλμπερτ την σεζόν 1995-96 και το πανεπιστήμιο της Οκλαχόμα από το 1996 ως το 1998. Το 1997, αγωνίστηκε στο παγκόσμιο πρωτάθλημα U-22 με την ομάδα των ΗΠΑ, κερδίζοντας το χρυσό μετάλλιο.

Στην συνέχεια, υπέγραψε στους Γκραντ Ράπιντς Χουπς για το CBA, ενώ το καλοκαίρι του 1999 αγωνίστηκε στο USBL με τους Νιου Τζέρσεϊ Σόρκατς. Το 1999-00, φόρεσε την φανέλα των Νιου Μέξικο Σλαμ για την μια από τις δύο χρονιές που υπήρξε το IBL και το καλοκαίρι του 2000 έπαιξε και πάλι στο USBL με τους Πενσυλβάνια Βάλεϊντογκς.

Την σεζόν 2000-01, αγωνίστηκε στην Ιταλία με την ομάδα της Φίλα Μπιέλα για την Α2 Ιταλίας και μετακόμισε στην Ισπανία το καλοκαίρι του 2001, υπογράφοντας στην Κάχα Σαν Φερνάντο, με την φανέλα της οποίας αναδείχθηκε πρώτος σε εύστοχα τρίποντα στο ισπανικό πρωτάθλημα. Την επόμενη διετία, αγωνίστηκε στην Εστουδιάντες, πριν επιστρέψει στην Ιταλία το 2004-05 φορώντας την φανέλα της Βίρτους Μπολόνια.

Την σεζόν 2005-2006, υπέγραψε στον Άρη Θεσσαλονίκης, με τον οποίο αγωνίστηκε σε 21 αγώνες του ελληνικού πρωταθλήματος πετυχαίνοντας 224 πόντους (μ.ο. 10,7), ενώ έπαιξε σε 13 αγώνες του ULEB Cup, βοηθώντας τους "κίτρινους" να φθάσουν στον τελικό της διοργάνωσης, με μέσους όρους 18,4 πόντων, 3,0 ριμπάουντ και 2,4 ασίστ.

Επόμενοι σταθμοί της καριέρας του υπήρξαν η βελγική Σπιρού Σαρλερουά, η κροατική ΚΚ Ζάνταρ, με την οποία κατέκτησε το τοπικό πρωτάθλημα, και η λετονική ΑΣΚ Ρίγα, πριν επιστρέψει στην Εστουδιάντες το 2008-09. Μετά από ένα σύντομο πέρασμα από την τουρκική Πινάρ Καρσίγιακα, έκλεισε την καριέρα του στην ισπανική Λέιδα Μπάσκετ, το 2010-11.

## Παραπομπές


## Πηγές
* BREWER, COREY - Welcome to EUROLEAGUE BASKETBALL
* Corey Brewer Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές λετονικών συλλόγων
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Παλλακανέστρο Μπιέλλα
Κατηγορία:Καλαθοσφαιριστές Εστουδιάντες
Κατηγορία:Καλαθοσφαιριστές Σπιρού Σαρλερουά
Κατηγορία:Καλαθοσφαιριστές Ζάνταρ
Κατηγορία:Καλαθοσφαιριστές Καρσίγιακα
Ντόνκαστερ Νορθ (εκλογική περιφέρεια του Κοινοβουλίου του Ηνωμένου Βασιλείου)

thumbs|δεξιά
Το **Ντόνκαστερ Νορθ** (αγγλ. ***Doncaster North***) είναι εκλογική περιφέρεια της Βουλής των Κοινοτήτων του Ηνωμένου Βασιλείου και όπως όλες οι βρετανικές κοινοβουλευτικές περιφέρειες εκλέγει ένα βουλευτή. Η περιοχή αυτή περιλαμβάνει το βόρειο κομμάτι της πόλης του Ντόνκαστερ στο Νότιο Γιορκσάιρ.

Από το 2005 η έδρα εκπροσωπείται από τον πρώην Υπουργό Ενέργειας και πρώην ηγέτη του Εργατικού Κόμματος Εντ Μίλιμπαντ.

## Βουλευτές

## Εκλογές
Γενικές Εκλογές 2015

## Παραπομπές


Κατηγορία:Εκλογικές περιφέρειες Κοινοβουλίου του Ηνωμένου Βασιλείου
Κέντρο εκπομπής Χορτιάτης Θεσσαλονίκης

Το βασικό κέντρο εκπομπής της Θεσσαλονίκης και ολόκληρης της Κεντρικής Μακεδονίας. Είναι κομβικό κέντρο ανταπόκρισης τηλεπικοινωνιών στη Βόρεια Ελλάδα. Από τους αναμεταδότες αυτής της περιοχής καλύπτονται επίσημα οι περιοχές πέντε νομών της Κεντρικής Μακεδονίας:
*Θεσσαλονίκης (η ομώνυμη πόλη και τα υπόλοιπα περίχωρα του νομού), με εξαίρεση τον Σταυρό και την Ασπροβάλτα και ορισμένα χωριά του Δήμου Βόλβης.
*Ημαθίας, με εξαίρεση ορισμένα χωριά του Δήμου Βέροιας.
*Πιερίας, με συμπληρωματικά κέντρα εκπομπής τον Πολύγυρο Χαλκιδικής, και το Πήλιο.
*Πέλλας, με εξαίρεση την περιοχή της Αλμωπίας (η οποία καλύπτεται με ξεχωριστό κέντρο εκπομπής για την περιοχή του δήμου Αλμωπίας), καθώς και η περιοχή της Βεγορίτιδας, η οποία καλύπτεται από το κέντρο εκπομπής Κλεισούρα.
*Κιλκίς, με συμπληρωματικό κέντρο εκπομπής για τη λίμνη Δοϊράνη και τις γύρω περιοχές τις Μουριές.

Ο Χορτιάτης, καλύπτει επίσης και μέρος του Νομού Χαλκιδικής, μέχρι και τα παράλια της Θεσσαλίας και περιοχές της Ανατολικής Μακεδονίας:
*Χαλκιδικής, καλύπτει τη Νέα Καλλικράτεια και ορισμένα χωριά της, αλλά η κάλυψη σε ολόκληρο τον νομό γίνεται από τον Πολύγυρο (στο μεγαλύτερο μέρος της Χαλκιδικής), το Πήλιο (καλύπτει κυρίως τη Δυτική Χαλκιδική) και τη Θάσο (καλύπτει κυρίως την Ανατολική Χαλκιδική).
*αρκετά ορεινά των νομών Σερρών και Δράμας.
*τα παράλια της Λάρισας (Αγιόκαμπος), και μέρος του νομού Μαγνησίας (Μακρυνίτσα), περιοχές που δεν έχουν κάλυψη από το Πήλιο.

Λήψη έχει αναφερθεί επίσης, και σε όμορες χώρες (Βουλγαρία και Βόρεια Μακεδονία).

Μαζί με τον Υμηττό της Αττικής είναι τα δύο μεγαλύτερα και σημαντικότερα κέντρα εκπομπής της Ελλάδας καλύπτοντας από μόνα τους παραπάνω από το 60% του πληθυσμού της χώρας. Είναι επίσης και το μεγαλύτερο σε έκταση κέντρο εκπομπής καταλαμβάνοντας ουσιαστικά όλη την πλαγιά του όρους από το οποίο πήρε και το όνομά του.

## Ιστορικό
Τηλεοπτικά υπάρχουν αναμεταδότες όλων των σταθμών πανελλήνιας εμβέλειας, οι κρατικοί ραδιοφωνικοί σταθμοί και πολλά τοπικά μέσα. Επίσης εκπέμπουν και όλοι οι ραδιοφωνικοί σταθμοί της πόλης.

Κατηγορία:Κέντρα ραδιοτηλεοπτικής εκπομπής
Κατηγορία:Θεσσαλονίκη
Νικολάι Πάντιους

Ο **Νικολάι Πάντιους**, γεννημένος στις 9 Ιανουαρίου 1980 στην Αγία Πετρούπολη της Ρωσίας, είναι πρώην διεθνής επαγγελματίας καλαθοσφαιριστής. Έχει ύψος 1,97 μέτρα και αγωνιζόταν στη θέση του σούτινγκ γκαρντ.

## Καριέρα
Ο Πάντιους ξεκίνησε την επαγγελματική του καριέρα στην Σπαρτάκ Αγίας Πετρούπολης, όταν βρισκόταν σε ηλικία δεκαεπτά ετών. Το 2000, μεταγράφηκε στην ΤΣΣΚΑ Μόσχας, στην οποία παρέμεινε για τρεις σεζόν, κατακτώντας το πρωτάθλημα Ρωσίας το 2002-03, ενώ έχασε στον τελικό του κυπέλλου από την Ούνικς Καζάν. Την επόμενη χρονιά, υπέγραψε στην Ντιναμό Μόσχας, με την οποία κατέλαβε την τρίτη θέση του τοπικού πρωταθλήματος.

Το καλοκαίρι του 2004, συμφώνησε με την ομάδα του Άρη, με την φανέλα του οποίου αγωνίστηκε σε 25 αγώνες του ελληνικού πρωταθλήματος, με μέσους όρους 10,1 πόντων, 2,0 ριμπάουντ και 1,7 ασίστ. Με τους "κίτρινους" έφθασε στον τελικό του κυπέλλου Ελλάδας όπου ηττήθηκε από τον Παναθηναϊκό, ενώ την επόμενη χρονιά ήταν φιναλίστ του ULEB Cup, όπου ο Άρης ηττήθηκε με 73-60 από την Ντιναμό Μόσχας. Ο Πάντιους είχε 13,8 πόντους σε 25 αγώνες πρωταθλήματος και 12,4 πόντους σε 15 αγώνες της ευρωπαϊκής διοργάνωσης την σεζόν 2005-06.

Την επόμενη σεζόν, φόρεσε την φανέλα της Ζενίτ Αγίας Πετρούπολης και το καλοκαίρι του 2007 κατέκτησε το χρυσό μετάλλιο με την ρωσική εθνική ομάδα στο Ευρωμπάσκετ της Ισπανίας. Επόμενοι σταθμοί της καριέρας του υπήρξαν η Ούνικς Καζάν, το Μαρούσι, η Σπαρτάκ Πριμόριε και η Λοκομοτίβ Κουμπάν, πριν αποσυρθεί από τον επαγγελματικό αθλητισμό το 2013, σε ηλικία 33 ετών.

Συνεχίζοντας ερασιτεχνικά με την ομάδα Μπισόν, πέτυχε το Νοέμβριο του 2013 το πρώτο quadruple-double του ρωσικού μπάσκετ με τους 44 πόντους, 10 ριμπάουντ, 10 ασίστ και 10 κλεψίματα, στον αγώνα εναντίον της Γιασενέβο.

## Παραπομπές


## Πηγές
* Nikolay Padius Basketball Player Profile
* PADIUS, NIKOLAY - Welcome to EUROLEAGUE BASKETBALL
* Nikolay Padius Europe Stats | Basketball-Reference.com

Κατηγορία:Ρώσοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Λοκομοτίβ Κουμπάν
Δημοκρατία του Σαιν-Μαλό

Η **Δημοκρατία του Σαιν-Μαλό** ήταν μία σύντομη περίοδος της ιστορίας του Σαιν-Μαλό, στην διάρκεια της οποίας η πόλη αυτή αποτέλεσε κρατίδιο. Η ανεξαρτησία της απέναντι στο Στέμμα της Γαλλίας διακηρύχτηκε στις 11 Μαρτίου 1590, σε μία εποχή κατά την οποία η οικονομική ευμάρεια ήταν μεγάλη και συνδεόταν με τις εξερευνητικές αποστολές, ενώ, αντιθέτως, οι συχνοί εμφύλιοι πόλεμοι που ελάμβαναν χώρα είχαν ως συνέπεια την αποδυνάμωση της κεντρικής εξουσίας. Η ανεξαρτησία αυτή διήρκεσε έως το 1594. Θεωρείται αρκετά πιθανό από την περίοδο εκείνης της Δημοκρατίας να προήλθε και το συνθηματικό της πόλης, «Ni Français, ni Breton, Malouin suis.» («Ούτε Γάλλος, ούτε Βρετόνος, είμαι Μαλουέν [κάτοικος του Σαιν-Μαλό]») ή στην δημοφιλέστερη εκδοχή του, στην διάδοση της οποίας έχουν συμβάλει σημαντικά και οι σύγχρονοι τουριστικοί οδηγοί, « Malouin d'abord, Breton ensuite... et Français s'il en reste».

## Οικονομικό πλαίσιο

Οι έμποροι της πόλης του Σαιν-Μαλό ήσαν, εκείνη την περίοδο, ιδιαιτέρως ευκατάστατοι.

## Ιστορικό πλαίσιο

Το 1589, ο Ερρίκος Δ΄ κληρονόμησε το Βασίλειο της Γαλλίας, ωστόσο οι κάτοικοι του Σαιν-Μαλό αρνήθηκαν να αναγνωρίσουν ως βασιλέα τους έναν « αιρετικό ». Οι Θρησκευτικοί Πόλεμοι διήρκεσαν έως το 1598.

## Εξέλιξη των γεγονότων

Εμπρός στις ταραχές αυτές, ο κυβερνήτης της πόλης κατέφυγε στο κάστρο αυτής, φοβούμενος το ενδεχόμενο επίθεσης του τοπικού πληθυσμού σε βάρος του. Στις 11 Μαρτίου 1590, περίπου πενήντα νεαροί κάτοικοι της πόλης του Σαιν-Μαλό κίνησαν να επιτεθούν στο κάστρο, το οποίο και κατέλαβαν έπειτα από σκληρή μάχη.

Αμέσως μετά, διακηρύχθηκε η Δημοκρατία του Σαιν-Μαλό, η οποία και διήρκεσε για διάστημα τεσσάρων ετών.

## Το τέλος της Δημοκρατίας

Στις 25 Ιουλίου 1593, ο Ερρίκος Δ΄ απαρνήθηκε επίσημα τον Προτεσταντισμό, προτού στεφθεί Βασιλέας της Γαλλίας στις 27 Φεβρουαρίου 1594. Προκειμένου να εξασφαλίσει την στήριξη προς το πρόσωπό του των κυβερνητών των πόλεων της Γαλλίας, προχώρησε σε σειρά οικονομικών υποσχέσεων προς αυτούς, το συνολικό ύψος των οποίων έφτανε τα 25 εκατομμύρια λίρες. Ήταν σε αυτό το ιστορικό πλαίσιο που οι διαπραγματεύσεις για την επιστροφή του Σαιν-Μαλό μεταξύ των κτήσεων του Στέμματος της Γαλλίας έλαβαν χώρα, σε αντάλλαγμα της οποίας, η πόλη διατηρούσε την ελευθερία εμπορίου, καθώς και τα εμπορικά δικαιώματα που είχε αποκτήσει κατά την διάρκεια της περιόδου ανεξαρτησίας της.

## Δείτε επίσης
* Θρησκευτικοί Πόλεμοι (Γαλλία)
* Καθολική Ένωση (Γαλλία)
* Φίλιππος Εμμανουήλ της Λωρραίνης

## Παραπομπές


## Πηγές
* Gilles Foucqueron, *Saint-Malo, histoire et géographie contemporaine*, pages 51–53, éditions Palantines, Plomelin, 2008, ISBN 978-2-911434-67-9
*

Κατηγορία:Ιστορία της Βρετάνης
Κατηγορία:Ιστορία της Γαλλίας
ΕΕΑ

Το **ΕΕΑ** μπορεί να αναφέρεται σε οποιοδήποτε από τα παρακάτω.

*Ένωση Επαγγελματιών Αντισφαιριστών
*Επιτροπή Επαγγελματικού Αθλητισμού
*Επιχείρηση εκκένωσης αμάχων
*Ευρωπαϊκή Ενωτική Αριστερά
When You Wish upon a Star

Το ***When You Wish upon a Star*** *("Σ'  Ένα Αστέρι Αν Ευχηθείς")* είναι τραγούδι που γράφτηκε από τους Λι Χαρλάιν και Νεντ Ουάσινγκτον, για την κινηματογραφική ταινία του Ουώλτ Ντίσνεϋ, *[[Πινόκιο (ταινία, 1940)|Πινόκιο]]* (1940). Η πρωτότυπη εκτέλεση του τραγουδιού έγινε από τον Κλιφ Έντουαρντς, ο οποίος υποδύθηκε τον ρόλο Τζίμινι Κρίκετ. Το τραγούδι ακούγεται στην ταινία στην αρχή της και στο τέλος της. Το κομμάτι έχει γίνει αντιπροσωπευτικό και για την εταιρεία, γενικότερα. Κυκλοφόρησε, με τη φωνή του Έντουαρντς από την Victor Talking Machine Company στις ΗΠΑ, αλλά κι από την EMI υπό την His Master's Voice.

Το 1940 έγινε το πρώτο τραγούδι της Disney που κερδίζει Όσκαρ Καλύτερου Πρωτότυπου Τραγουδιού. Το κομμάτι πλέον έχει γίνει ένα κλασικό Jazz κομμάτι, και έχει ερμηνευθεί κι από μεγάλους τζαζίστες όπως τον Λούις Άρμστρονγκ, τον Μπιλ Έβανς και άλλους.

## Παραπομπές


## Εξωτερικοί σύνδεσμοι
* *[http://www.metrolyrics.com/when-you-wish-upon-a-star-lyrics-glenn-miller.html Wish You upon a Star] * στο Metrolyrics.com

Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Πινόκιο
Κατηγορία:Τραγούδια του 1940
Κατηγορία:Singles της EMI Records
Τάττον (εκλογική περιφέρεια Κοινοβουλίου του Ηνωμένου Βασιλείου)

thumb|δεξιά
thumb|δεξιά
Το **Τάττον** (αγγλ. **Tatton**) είναι εκλογική περιφέρεια της Βουλής των Κοινοτήτων του Ηνωμένου Βασιλείου. Βρίσκεται στην κομητεία του Τσέσαϊρ και ονομάζεται έτσι χάρις στην ιστορική έπαυλη του Τάττον Παρκ. Κύριοι οικισμοί που καλύπτει είναι το Νάτσφορντ (Knutsford) και το Ουίλμσλοου (Wilmslow).
Από το 2001 η έδρα αντιπροσωπεύεται από τον βουλευτή των Συντηρητικών και νυν υπουργό Οικονομικών Τζορτζ Όσμπορν.

## Βουλευτές

## Εκλογές
Γενικές εκλογές 2015

## Παραπομπές


Κατηγορία:Εκλογικές περιφέρειες Κοινοβουλίου του Ηνωμένου Βασιλείου
Άμυνα ζώνης

Ο όρος **Άμυνα ζώνης** μπορεί να αναφέρεται:
* στην αμυντική τακτική ομαδικών αθλημάτων όπως το ποδόσφαιρο και το μπάσκετ: 
* στην Άμυνα ζώνης (τηλεοπτική σειρά), τηλεοπτική σειρά του 2007
* στο Άμυνα ζώνης (μυθιστόρημα), αστυνομικό μυθιστόρημα του Πέτρου Μάρκαρη
Σπύρος Δ. Κρεμεζής

Ο **Σπύρος Δ. Κρεμεζής** (1894-1964) υπήρξε δικηγόρος, βουλευτής και υφυπουργός. 

Γεννήθηκε στην Άμφισσα το 1894, γιός του δικηγόρου και βουλευτή Δημητρίου Σ. Κρεμεζή και της Ελένης, το γένος Θ. Κωνσταντίνου. Σπούδασε στη Νομική Σχολή του Πανεπιστημίου Αθηνών, από την οποία αποφοίτησε σε ηλικία 20 ετών. Το 1915 κατετάγη στη Χωροφυλακή, όπου υπηρέτησε έως το 1920 με το βαθμό του ανθυπομοιράρχου. Σε αυτό το διάστημα συνέβαλε καθοριστικά στην εισαγωγή και καθιέρωση της χρήσης των δακτυλικών αποτυπωμάτων για την απόδειξη της ταυτοπροσωπίας, δημοσιεύοντας δύο σχετικές μελέτες. 

Πολιτεύθηκε με το κόμμα των Φιλελευθέρων υπό την ηγεσία του Ελ. Βενιζέλου και του Γ. Καφαντάρη. Στις εκλογές του 1923 εξελέγη βουλευτής Παρνασσίδος, ενώ στις εκλογές του 1926 και του 1932 εξελέγη βουλευτής Φθιώτιδος και Φωκίδος. Το 1927 κατά την συζήτηση για την αναθεώρηση του Συντάγματος υπήρξε ο εισηγητής του κόμματος των Φιλελευθέρων. Διετέλεσε υφυπουργός Οικονομικών στην κυβέρνηση Ελ. Βενιζέλου του 1933.

Υπήρξε για πολλά χρόνια νομικός σύμβουλος των Γενικών Αποθηκών του Κράτους και παρέμεινε ενεργός δικηγόρος ως το τέλος της ζωής του. 

Πέθανε στην Αθήνα στις 21 Φεβρουαρίου 1964 και ενταφιάσθηκε την επομένη στο Α' Νεκροταφείο Αθηνών.
## Αναφορές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υφυπουργοί Οικονομικών
Κατηγορία:Βουλευτές Παρνασσίδος
Κατηγορία:Βουλευτές Φθιωτιδοφωκίδας
Κατηγορία:Έλληνες αξιωματικοί της χωροφυλακής
Χαράλαμπος Παγουλάτος

Ο **Χαράλαμπος Παγουλάτος** (1903 - 1989), του Γεράσιμου, ήταν Έλληνας νομομαθής.

## Βιογραφία
Γεννήθηκε στο Αργοστόλι και ακολούθησε νομικές σπουδές στο Πανεπιστήμιο των Αθηνών.

Στην κυβέρνηση του Παναγιώτη Πιπινέλη ήταν υπουργός Δικαιοσύνης για 5 ημέρες, από τις 17 Ιουνίου ως τις 22 Ιουνίου 1963.

Απεβίωσε σε ηλικία 86 ετών, το 1989.

## Παραπομπές


Κατηγορία:Έλληνες νομικοί
Κατηγορία:Έλληνες υπουργοί Δικαιοσύνης
Α.Ο.Π. Κηφισιάς

Ο **Αθλητικός Όμιλος Πετοσφαίρισης Κηφισιάς** είναι αθλητικό σωματείο που δραστηριοποιείται στο άθλημα της πετοσφαίρισης. Προέκυψε από τη συγχώνευση του τμήματος πετοσφαίρισης του Α.Ο. Κηφισιάς με το αντίστοιχο τμήμα του «Α.Ο. Μεταμόρφωσης» το 2015. Aγωνίζεται στην Α1 Εθνική κατηγορία (Volley League) του ελληνικού πρωταθλήματος βόλεϊ. Χρησιμοποιεί ως αγωνιστική έδρα το Δημοτικό Στάδιο Κηφισιάς «Ιωάννης Ζηρίνης» το οποίο έχει χωρητικότητα 550 θέσεων.

## Ιστορία
Η ιστορία της ομάδας ξεκινά με τη δημιουργία τμήματος πετοσφαίρισης από τον Α.Ο. Κηφισιάς. Η ομάδα αγωνίστηκε από το 1970 έως και το 1976 στην Α΄ Εθνική κατηγορία. Εν συνεχεία το τμήμα παρέμεινε ανενεργό. Έπειτα η ομάδα ανασυγκροτήθηκε, φτάνοντας και πάλι σε υψηλό επίπεδο, αγωνιζόμενη στην Α2 Εθνική κατηγορία την περίοδο 2006–07 κερδίζοντας το πρωτάθλημα και την άνοδο στην Α1 Εθνική κατηγορία. Το 2015 η ομάδα συγχωνεύθηκε με αυτή του Α.Ο. Μεταμόρφωσης, συνεχίζοντας την πορεία της στην Α1 Εθνική κατηγορία.

## Τίτλοι
* **1 [[Α2 Εθνική πετοσφαίρισης ανδρών|Πρωτάθλημα Α2 Ανδρών]]:**
** 2007

## Διακρίσεις
* **Φιναλίστ (3) [[Κύπελλο Ελλάδας πετοσφαίρισης ανδρών|Κυπέλλου Ελλάδας]]:**
** 2014, 2016, 2017
* **Φιναλίστ (1) [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]:**
** 2013
* **Φιναλίστ (1) Βαλκανικού Κυπέλλου:**
** 2008

## Αγωνιστική πορεία
* 1968–70: —
* 1970–71: Α΄ Εθνική
* 1971–72: Α΄ Εθνική
* 1972–73: Α΄ Εθνική
* 1973–74: Α΄ Εθνική
* 1974–75: Α΄ Εθνική
* 1975–76: Α΄ Εθνική
* 1976–06: —
* 2006–07: Α2 Εθνική
* 2007–08: Α1 Εθνική
* 2008–09: Α1 Εθνική
* 2009–10: Α1 Εθνική
* 2010–11: Α1 Εθνική
* 2011–12: Α1 Εθνική
* 2012–13: Α1 Εθνική
* 2013–14: Α1 Εθνική
* 2014–15: Α1 Εθνική
* 2015–16: Α1 Εθνική
* 2016–17: Α1 Εθνική

## Τρέχουσα Σύνθεση ομάδας

## Παραπομπές


## Εξωτερικοί σύνδεσμοι
* 
* Ο Α.Ο.Π. Κηφισιάς στην Ε.Σ.Α.Π.

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 2015
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Π.Α.Α.Α.
Θεόφραστος Παππάς

Ο **Θεόφραστος Παππάς ή Παπαχίου** (1911 - 5 Ιουνίου 1991) υπήρξε Έλληνας δικηγόρος και πολιτικός της Αριστεράς.

## Βιογραφία
Σπούδασε νομικά και εργάστηκε ως δικηγόρος.

Εξελέγη βουλευτής Λέσβου με την ΕΔΑ το 1961 και επανεξελέγη το 1963
 και το 1964.

Πέθανε στην Αθήνα και κηδεύτηκε στις 6 Ιουνίου 1991, από τον ιερό ναό Αγίων Θεοδώρων του Πρώτου Νεκροταφείου Αθηνών. Ήταν παντρεμένος με την Αικατερίνη και είχαν 1 κόρη, την Όλγα.

## Παραπομπές


## Εξωτερικοί σύνδεσμοι
*  Πρόσκληση της ΔΚΝΓΛ Μονάχου [σε συγκέντρωση επ' ευκαιρία της επίσκεψης κλιμακίου των βουλευτών της ΕΔΑ Βαγγέλη Σακελλάρη και Θεόφραστου Παππά], 9.8.1966, πολυγρ. [335.53], ΙΑΕΝ (Ιστορικό Αρχείο Ελληνικής Νεολαίας), ανάκτηση 18-2-2016.

Κατηγορία:Βουλευτές Λέσβου
Κατηγορία:Βουλευτές εκλεγμένοι με την ΕΔΑ
Δημήτρης Λούκα Οικονόμου

Ο **Δημήτρης Λούκα Οικονόμου** είναι Κύπριος πρώην ποδοσφαιριστής, γεννήθηκε στο Παραλίμνι στις 6 Σεπτεμβρίου 1952.

Αγωνιζόταν σαν μέσος επιθετικός.

Από τις σημαντικότερες ποδοσφαιρικές φυσιογνωμίες της κωμόπολης του Παραλιμνίου της Κύπρου, ο Δημήτρης Λούκα Οικονόμου ή αλλιώς Κούδας, όπως πολλοί τον ονομάζανε, αγωνίστηκε για πρώτη φορά στο σύλλογο της Ένωσις Νέων Παραλιμνίου την περίοδο 1967-1968, σε ηλικία μόλις 15 χρονών. Ο Δημήτρης με πρώτη συμμετοχή του στο πρωτάθλημα Β' Κατηγορίας της ΚΟΠ, αποτέλεσε σημαντικός για το σύλλογο, αλλά καθώς η ομάδα ήταν το αδιαφιλονίκητο φαβορί για την άνοδο, δεν τα κατάφερε. Αυτό όμως έγινε κατορθωτό με τη μεγάλη βοήθεια του Δημήτρη την αμέσως επόμενη χρονιά(1968-1969), στο πρώτο ενιαίο Παγκύπριο πρωτάθλημα Β' Κατηγορίας, οπού με σύνολο 19 νίκες, 3 ισοπαλίες και μόνο 2 ήττες, η ομάδα ανεβαίνει πανηγυρικά στα μεγάλα σαλόνια στα οποία αγωνίζεται ανελλιπώς μέχρι και σήμερα.

Ο Δημήτρης Λούκα Οικονόμου από νωρίς έδειξε τις επιτελικές του ικανότητες, ενώ αποτέλεσε πολύ σημαντικός ποδοσφαιριστής της Ένωσης. Οι εξαιρετικές του επινοήσεις και το μυαλωμένο παίξιμο του, έκαναν πολλούς να του δώσουν το προσωνύμιο *Κούδας*, λόγω της παρουσίας του Γιώργου Κούδα εκείνη την εποχή στον ΠΑΟΚ, ενός από τους μεγαλύτερους Έλληνες ποδοσφαιριστές.

Είναι από τους μοναδικούς ποδοσφαιριστές της Ένωσης, όπου συμμετείχε σε όλους τους τελικούς Κυπέλλου και ευρωπαικούς αγώνες(εκτός του κυπέλλου Ιντερτότο) που αγωνίστηκε η ομάδα. Αποτέλεσε βασικό στέλεχος της καλύτερης περιόδου της Ένωσης όλων των εποχών, της περιόδου 1974-1975, η οποία εκτός από φιναλίστ του Κυπέλλου και δευτεραθλήτρια Κύπρου,  ανακηρύχθηκε ως η καλύτερη άμυνα της Ευρώπης εκείνης της ποδοσφαιρικής περιόδου, ενώ την ίδια περίοδο ο Δημήτρης σκόραρε 3 φορές στο πρωτάθλημα, πράγμα σπάνιο, αφού ενώ στην καριέρα του πρόσφερε δεκάδες ασσίστ, αλλά σπάνια έβλεπε ο ίδιος δίκτυα.

Από την περίοδο 1967-1968, μέχρι και την περίοδο 1974-1975 αγωνιζόταν στην Ένωση, ενώ την περίοδο 1975-1976 μεταγράφηκε παρέα με τον Δημήτρη Κύζα στον  Παναθηναϊκό, έναντι αστρονομικού ποσού για τα δεδομένα της τότε εποχής.  Με τον Παναθηναϊκό αγωνίστηκε δύο χρόνια στην Α' Εθνική κατηγορία, μέχρι και την περίοδο 1976-1977. Στη συνέχεια, την περίοδο 1977-1978 αγωνίστηκε για ένα χρόνο στην Προοδευτική στη Β' Εθνική κατηγορία, καθώς την επόμενη περίοδο(1978-1979) επέστρεψε στην Ένωση Νέων Παραλιμνίου, όπου και παρέμεινε μέχρι και το 1985 που έκλεισε την ποδοσφαιρική καριέρα του.

Συνολικά αγωνίστηκε 19 χρόνια στην καριέρα του, τα 16 εκ των οποίων ήταν με την Ένωση Νέων Παραλιμνίου, 2 με τον Παναθηναϊκό και 1 με την Προοδευτική.

Ο Δημήτρης ελάχιστα ασχολήθηκε με την προπονητική, καθώς διετέλεσε αρκετά χρόνια διοικητικός σύμβουλος της Ένωσης Νέων Παραλιμνίου.

## Πηγές
* σελίδα φιλάθλων ΕΝΠ

Κατηγορία:Κύπριοι ποδοσφαιριστές
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Προοδευτικής
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Κύπριοι ποδοσφαιριστές στο εξωτερικό
Παλαμέντε Γκαττιλούζιο

Ο **Παλαμέντε Γκαττιλούζιο**, εξελληνισμένα Παλαμήδης Γατελούζος (περί το 1389 - 1455) ήταν κύριος της Αίνου (σημερινή Ενέζ) στη Θράκη (1409 - 1455). 

Ο Παλαμέντε ήταν υιός του Φραντσέσκο Β΄ Γκαττιλούζιο και μάλλον της Βαλεντίνας Ντόρια, ανιψιάς του Μανουήλ Β' Παλαιολόγου. 

Τα δύο μεγαλύτερα αδέλφια του Τζάκοπο και Ντορίνο ήταν ηγεμόνες της Λέσβου. Από τις αδελφές του η Ειρήνη παντρεύτηκε τον Ιωάννη Ζ' Παλαιολόγο, η Ελένη παντρεύτηκε τον Στέφανο Λαζάρεβιτς δεσπότη της Σερβίας και η Κατερίνα τον Πέτρο Γκριμάλντι βαρώνο του Μπουέιλ.

Ο Παλαμέντε διαδέχθηκε το 1409 τον μεγάλο θείο του Νικολό Α΄ Γκαττιλούζιο στην αυθεντία της Αίνου. Κατά τη διάρκεια της κυριαρχίας του η πόλη άκμασε, όπως δηλώνουν έξι επιγραφές από την περίοδο αυτή. Τότε οικοδομήθηκαν οι εκκλησίες της Χρυσοπηγής και του Αγ. Νικολάου στην πόλη. 

Απέκτησε και την κυριαρχία της Σαμοθράκης: ο Βουργουνδός περιηγητής Μπερτραντόν ντε λα Μπροκιέρ, που πέρασε από την Αίνο το 1433, τον αναφέρει ως κύριο της Αίνου και Σαμοθράκης στο βιβλίο *Το ταξίδι στους Αγίους Τόπους* που έγραψε για την σχεδιαζόμενη Σταυροφορία του Φιλίππου Γ' των Βαλουά, δούκα της Βουργουνδίας.

Όταν το 1455 απεβίωσε, ο δευτερότοκος υιός του Ντορίνο Β' κατέλαβε την εξουσία. Ο πρωτότοκος Τζιόρτζιο διαμαρτυρήθηκε χωρίς αποτέλεσμα, έτσι πήγε στον Μεχμέτ Β' που ήρθε με στρατό και στόλο. Όταν είδε ότι οι κάτοικοι ήταν δυσαρεστημένοι με τον Ντορίνο Β', κατέλαβε την Αίνο και τη Σαμοθράκη το 1456. Έτσι ο Ντορίνο Β' με την οικογένειά του πήγε στη Λέσβο και μετά εγκαταστάθηκε στη Νάξο, όπου δούκας ήταν ο πεθερός του Ιάκωβος Β' Κρίσπο.
## Οικογένεια
Με τη σύζυγό του Βαλεντίνα είχαν τέκνα:
* Τζιόρτζιο (; - 1449) σύζυγος της Ελένης, κόρης του Λουκά Νοταρά
* Ντορίνο Β΄ Γκαττιλούζιο (; - 1488) κύριος της Αίνου, σύζυγος της Ελισάβετ Κρίσπου, κόρης του Ιακώβου Β΄ Κρίσπου
* Κατερίνα, σύζυγο του Μαρίνο Ντόρια
* Κωνστάντζα, σύζυγο του Ιωάννη-Γαλεάτσου Φρεγκόζο, αδελφού του δόγη της Γένουοας
* Βαλεντίνα, σύζυγο του Τζιόρτζιο ντι Καρέττο (των Αλεράμιτσι)
* μία κόρη, σύζυγο του εξαδέλφου της Φραντσέσκο Γ' Γκαττιλούζιο κυρίου της Θάσου, υιού του Ντορίνο Α' της Λέσβου
* Τζινέβρα (; - μετά το 1389), σύζυγο του Λουδοβίκου Φρεγκόζο, δόγη της Γένουας.

Απόγονοι της Τζινέβρας είναι ο Κάρολος Γ΄ Βουρβόνων δούκας της Πάρμας, που τον διαδέχθηκε ο υιός του Ρομπέρτο των Βουρβόνων, όλοι οι πρίγκιπες του Μονακό, ο Ντονασιάν Αλφόνς Φρανσουά μαρκήσιος ντε Σαντ, η ηθοποιός Brooke Shields, κά.

## Παραπομπές


## Πηγές
* Miller, William (1913). «The Gattilusj of Lesbos (1355–1462)». Byzantinische Zeitschrift
* "The Lesbian ancestors of Prince Rainier of Monaco, Dr. Otto von Habsburg, Brooke Shields and the Marquis de Sade" by William Addams Reitwiesner, an extensive article on the Gattilusio and their descendants

## Εξωτερικοί Σύνδεσμοι
*
*

Κατηγορία:Ιταλοί ευγενείς
Κατηγορία:Οικογένεια Γκαττιλούζι
Ο Μεγάλος Ληστής

Η ταινία με τίτλο "Ο Μεγάλος Ληστής" είναι ιταλογαλλικής συμπαραγωγής κωμωδία, έτους 1980 και διάρκειας 106 λεπτών (Πρωτότυπος τίτλος: IL LADRONE)

## Υπόθεση
Ο Caleb είναι ένας τυχοδιώκτης που επιδίδεται συνεχώς σε δόλιες πράξεις, με σκοπό να εξαπατήσει τον κόσμο. Είναι πανέξυπνος και πανούργος, όμως, σχεδόν πάντα, αποκαλύπτονται οι απάτες του και αναγκάζεται να αλλάξει περιοχή, ώστε να αναζητήσει νέα «θύματα». Μέχρι που γνωρίζει την Deborah, μια πανέμορφη πόρνη, η οποία φέρνει στη ζωή του τα πάνω – κάτω…

## Συντελεστές
Πρωταγωνιστούν: Enrico Montesano, Έντβιτζε Φένεκ, Bernadette Lafont, Claudio Cassinelli, Enzo Robutti, Susanna Martinková, Anna Orso

Σενάριο: Pasquale Festa Campanile, Renato Ghiotti, Ottavio Jemma, Santino Sparta, Stefano Ubezio

Σκηνοθεσία: Pasquale Festa Campanile

## Παραπομπές


Κατηγορία:Ταινίες του 1980
Κατηγορία:Ιταλόφωνες ταινίες
Κατηγορία:Κομέντια αλ'ιταλιάνα
Κατηγορία:Ταινίες με μουσική σύνθεση Ένιο Μορικόνε
Μονή Βροντοχίου

Η **Μονή Βροντοχίου** είναι μοναστήρι στον Μυστρά της Ελλάδας. 

Ο ηγούμενος Παχώμιος ενσωμάτωσε εντός αυτού την μικρή εκκλησία της **Παναγίας Οδηγήτριας**, ή **"Αφεντικού"**, η οποία και αποτέλεσε το καθολικό της μονής. Η εκκλησία ανακατασκευάστηκε και επαναλειτούργησε προς το 1310, με ορισμένους ιστορικούς να δίνουν ως πιθανότερη ημερομηνία το διάστημα μεταξύ 1308-1312 ως ημερομηνίες ανακατασκευής, ενώ άλλοι την περίοδο μεταξύ 1310-1322.

## Παραπομπές


Κατηγορία:Μονές της περιφερειακής ενότητας Λακωνίας
Κατηγορία:Βυζαντινή αρχιτεκτονική στην Ελλάδα
Κατηγορία:Βυζαντινές εκκλησίες στην Ελλάδα
Κατηγορία:Μυστράς
Κατηγορία:Βυζαντινά μοναστήρια στην Ελλάδα
Γ.Α.Σ. Παμβοχαϊκός

Ο **Γυμναστικός Αθλητικός Σύλλογος** «**Παμβοχαϊκός**» είναι αθλητικό σωματείο που δραστηριοποιείται στα αθλήματα της πετοσφαίρισης και της ποδηλασίας. Ιδρύθηκε το 1961 και εδρεύει στο Βραχάτι του νομού Κορινθίας.

## Τμήμα πετοσφαίρισης ανδρών

Το τμήμα πετοσφαίρισης ανδρών είναι το πλέον επιτυχημένο του συλλόγου με συμμετοχές στην ανώτατη κατηγορία πετοσφαίρισης στην Ελλάδα. Αυτό το διάστημα μετέχει στο πρωτάθλημα της Α1 Εθνικής κατηγορίας (Volley League) με την επωνυμία **Γ.Α.Σ. Παμβοχαϊκός ΤΑΑ**.

### Η διαχρονική πορεία
* 2008-09: Β΄ Εθνική
* 2009–10: Α2 Εθνική
* 2010–11: Α2 Εθνική
* 2011–12: Α1 Εθνική
* 2012–13: Α1 Εθνική
* 2013–14: Α1 Εθνική
* 2014–15: Α1 Εθνική
* 2015–16: Α1 Εθνική
* 2016–17: Α1 Εθνική
* 2017-18: Α1 Εθνική
* 2018-19: Α1 Εθνική 
* 2019-20: Α1 Εθνική 
* 2020-21: Β Εθνική (Μη δήλωση για το πρωτάθλημα )
* 2021-22: Covid-19 (Αναβολή Πρωταθλημάτων )
* 2022-23: Β' Εθνική Ε.Σ.ΠΕ.Π
* 2023-24 :Β' Εθνική Ε.Σ.ΠΕ.Π( Άνοδος στην Α2 Εθνική)
* 2024-25 : Α2 Εθνική 
Πηγή: ΕΣΑΠ

### Διακρίσεις
* Πρόκριση στους 16 του CEV Ευρώπης 
* **Φιναλίστ [[Πρωτάθλημα Ελλάδας πετοσφαίρισης ανδρών|Πρωταθλήματος Ελλάδας]]:**
**2013
* **Φιναλίστ [[Α2 Εθνική πετοσφαίρισης ανδρών|Α2 Εθνικής]]:**
**2011

## Τμήμα πετοσφαίρισης γυναικών
Το τμήμα πετοσφαίρισης γυναικών του Παμβοχαϊκού μετέχει στη Β΄ Εθνική κατηγορία.

## Τμήμα ποδηλασίας
71px|thumb|Σήμα

Το τμήμα ποδηλασίας του συλλόγου μετέχει σε αγώνες που διοργανώνουν διάφορα αθλητικά σωματεία.

## Παραπομπές


## Εξωτερικοί σύνδεσμοι
* 

Κατηγορία:Γ.Α.Σ. Παμβοχαϊκός
Κατηγορία:Αθλητικοί σύλλογοι Κορινθίας
Κατηγορία:Ιδρύσεις αθλητικών συλλόγων το 1961
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι ποδηλασίας
Κατηγορία:Σωματεία Ε.Σ.ΠΕ.Π.
Ελληνική Αρχαιολογική Υπηρεσία

Η **Ελληνική Αρχαιολογική Υπηρεσία** είναι κρατική υπηρεσία, η οποία τελεί υπό την αιγίδα του Υπουργείου Πολιτισμού, ενώ είναι υπεύθυνη για την εποπτεία του συνόλου των αρχαιολογικών ανασκαφών, των μουσείων, καθώς και του συνόλου της αρχαιολογικής κληρονομιάς της χώρας. 

Είναι η παλαιότερη τέτοιου είδους υπηρεσία στην Ευρώπη, καθώς ιδρύθηκε το 1833, αμέσως μετά τη δημιουργία του σύγχρονου κράτους της Ελλάδας.

## Θεσμοθέτηση
Η ιστορία της θεσμοθέτησης της Ελληνικής Αρχαιολογικής Υπηρεσίας είναι μακρά και εκκινεί από τον Αδαμάντιο Κοραή ο οποίος υπομνημάτισε προς το Οικουμενικό Πατριαρχείο και την Ιερά Σύνοδο τις γενικές αρχές καταγραφής των αρχαιοτήτων σε καταλόγους και περιέγραψε συγκεκριμένα μέτρα κατά της αρχαιοκαπηλίας. Κατά την Επανάσταση του 1821 εκδόθηκαν διοικητικές και νομοθετικές πράξεις που είχαν ως στόχο  την προστασία των αρχαιοτήτων. Στα πλαίσια της σύστασης του ελληνικού κράτους 1827, η Γ΄ Εθνοσυνέλευση Τροιζήνας θέσπισε με ψήφισμα την απαγόρευση πώλησης και μεταφοράς αρχαιοτήτων εκτός της επικράτειας του νεοσύστατου κράτους. Ο Καποδίστριας με τη σειρά του εξέδωσε την υπ. αρ. 2.400 διαταγή απαγόρευσης της εξαγωγής αρχαιοτήτων και την παραχώρησή τους στην Κυβέρνηση, πρακτική θεμελιακή για όλους τους μεταγενέστερους αρχαιολογικούς νόμους. Η Δ΄ Εθνοσυνέλευση Άργους επικύρωσε το ψήφισμα της Γ΄ Συνέλευσης της Τροιζήνας.

## Δείτε επίσης
* Κατάλογος μουσείων της Ελλάδας

## Παραπομπές


## Βιβλιογραφία
* 
* 
*

## Εξωτερικοί σύνδεσμοι
* Το Ιστορικό Αρχείο της Αρχαιολογικής Υπηρεσίας

Κατηγορία:Αρχαιολογία στην Ελλάδα
Κατηγορία:Αρχαιολογικοί οργανισμοί
Οφέλλας (όνομα)

**Ὀφέλλας**, αρχαιοελληνικό αντρικό κύριο όνομα.

## Ετυμολογία
Το όνομα *Ὀφέλλας* προέρχεται από το αρχαιοελληνικό ρήμα *ὀφέλλω* «αυξάνω, μεγαλώνω» και αυτό από το αμάρτυρο **ὀφείλ-jω* 

## Εξωτερικοί σύνδεσμοι

Κατηγορία:Ανδρικά ελληνικά ονόματα
Κατηγορία:Αρχαία ελληνικά ονόματα
Μπεατρίξ ντε Κουρτεναί

Η **Μπεατρίξ ντε Κουρτεναί** (αποβιώσασα μετά το 1245) ήταν Τιτουλάρια Κόμισσα της Έδεσσας και Κομητειακή Σύζυγος του Χένεμπεργκ ως σύζυγος του Όττο φον Μπότενλαουμπεν. Ήταν η μεγαλύτερη κόρη της Ανιές ντε Μιγί και του Ζοσλέν Γ΄ της Έδεσσας, ο οποίος και παραχώρησε τα κάστρα Νεφ και Τορόν στην Μπεατρίξ. Έλαβε το όνομά της από την μητέρα του Ζοσλέν.

Η Μπεατρίξ νυμφεύθηκε αρχικά τον Γουλιέλμο της Βαλένθια. Κατά το 1208, η Μπεατρίξ νυμφεύθηκε τον Όττο, με τον οποίο και απέκτησε δύο υιούς, τον Όττο και τον Χάινριχ.

Ο Όττο και η Μπεατρίξ ίδρυσαν το Μοναστήρι των Κιστερκιανών του Φράουενροτ το 1231, όπου και οι δυο τους ετάφησαν. Σύμφωνα με τον θρύλο, το πέπλο της Μπεατρίξ παρασύρθηκε από τον άνεμο όταν η ίδια και ο σύζυγός της πραγματοποιούσαν περίπατο στα περίχωρα του Κάστρου του Μπότενλαουμπεν, με την ίδια να υπόσχεται την ανέγερση μοναστηριού στην θέση όπου θα έπεφτε το πέπλο.

## Παραπομπές


Κατηγορία:Οίκος των Κουρτεναί
Κατηγορία:Κόμητες της Έδεσσας
Η Μεταμόρφωση

***Η μεταμόρφωση*** (ιταλ.:*Un delitto poco comune*, μεταφρασμένο ως «Ένα Ασυνήθιστο Έγκλημα») είναι ιταλική ταινία τζάλο του 1988 σε σκηνοθεσία Ρουτζέρο Ντεοντάτο. Πρωταγωνιστούν οι Μάικλ Γιορκ, Ντόναλντ Πλέζανς και Έντβιτζε Φένεκ.

## Υπόθεση
Ο Ρόμπερτ Ντομίνιτσι είναι νέος, όμορφος, πλούσιος και ένας επιτυχημένος πιανίστας διεθνούς φήμης. Κι ενώ όλα κυλούν ομαλά στη ζωή του, διαπιστώνει έντρομος ότι πάσχει από μια σπάνια ασθένεια, η οποία τον κάνει να γερνάει με τρομακτική ταχύτητα. Το γεγονός αυτό ξυπνάει μέσα του βίαια ένστικτα, με αποτέλεσμα να γίνει κατά συρροή μανιακός δολοφόνος. Έτσι ξεκινά μεταξύ αυτού και τη αστυνομίας ένα κυνηγητό σαν την γάτα με το ποντίκι…

## Παραπομπές

## Εξωτερικοί σύνδεσμοι
*

Κατηγορία:Ταινίες του 1988
Κατηγορία:Ιταλικές ταινίες της δεκαετίας 1980
Κατηγορία:Ιταλόφωνες ταινίες
Κατηγορία:Giallo ταινίες
Κατηγορία:Ταινίες σε σκηνοθεσία Ρουτζέρο Ντεονάτο